cyanic-selkie/wikianc huggingface dataset:
তারিম নদী
তারিম নদী (উইগুর ভাষায়: تارىم دەرياسى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত অঞ্চলের প্রধান নদী। নদীটি ভারতের উত্তরতম প্রান্তে কারাকোরাম পর্বতমালায় উৎপত্তিলাভ করেছে এবং শাচে নামে উত্তর দিকে প্রবাহিত হয়েছে। কিছু পরে এটি হোতান নদীর সাথে মিলিত হয়েছে এবং পূর্বে ও দক্ষিণ-পূর্বে তাকলা মাকান মরুভূমির মধ্য দিয়ে প্রবাহিত হয়েছে। শেষ পর্যন্ত এটি আলতুন শান পর্বতশ্রেণীর উত্তর পাদদেশে লোপ নুর নামের একটি পরিবর্তনশীল হ্রদ ও জলাভূমি-পূর্ণ অঞ্চলে গিয়ে শেষ হয়েছে। শাচে নদীকে গণনায় ধরে তারিম নদীর মোট দৈর্ঘ্য প্রায় ২০০০ কিলোমিটার। নদীটির তীরে অনেকগুলি ছোট ছোট লোকালয় আছে।
এটি চীনের দীর্ঘতম অন্তর্দেশীয় নদী, যার বার্ষিক প্রবাহ ৪ থেকে ৬ বিলিয়ন ঘনমিটার (৩২,০০,০০০ থেকে ৪৯,০০,০০০ একরফুট) বা প্রতি সেকেন্ড ১৫৮.৫ ঘনমিটার (৫,৬০০ ঘন ফু/সে)।
সলিমপুর ইউনিয়ন
সলিমপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
আয়তন
সলিমপুর ইউনিয়নের আয়তন ৪৪৫৩ একর (১৮.০২ বর্গ কিলোমিটার)। এটি সীতাকুণ্ড উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী সলিমপুর ইউনিয়নের লোকসংখ্যা ৫২,০৫০ জন। এর মধ্যে পুরুষ ২৬,৭৫০ জন এবং মহিলা ২৫,৩০০ জন।
অবস্থান ও সীমানা
সীতাকুণ্ড উপজেলার সর্ব-দক্ষিণে সলিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২৯ কিলোমিটার। এ ইউনিয়নের উত্তরে ভাটিয়ারী ইউনিয়ন, পূর্বে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড ও ২নং জালালাবাদ ওয়ার্ড, দক্ষিণে চট্টগ্রাম সিটি কর্পোরেশনের ৯নং উত্তর পাহাড়তলী ওয়ার্ড ও ১০নং উত্তর কাট্টলী ওয়ার্ড এবং পশ্চিমে বঙ্গোপসাগর।
প্রশাসনিক কাঠামো
সলিমপুর ইউনিয়ন সীতাকুণ্ড উপজেলার আওতাধীন ১০নং ইউনিয়ন পরিষদ। এ ইউনিয়নের উত্তরাংশের প্রশাসনিক কার্যক্রম সীতাকুণ্ড মডেল থানার আওতাধীন এবং দক্ষিণভাগের কিছু অংশ চট্টগ্রাম সিটি কর্পোরেশনের আকবর শাহ থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি উত্তর সলিমপুর, দক্ষিণ সলিমপুর, লতিফপুর, জঙ্গল সলিমপুর ও জঙ্গল লতিফপুর এ ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
নিচে সীতাকুণ্ড মডেল থানা ও আকবর শাহ থানার আওতাধীন সলিমপুর ইউনিয়নের এলাকাসমূহ উল্লেখ করা হল:
শিক্ষা ব্যবস্থা
সলিমপুর ইউনিয়নের সাক্ষরতার হার ৬৫.২২%। এ ইউনিয়নে চট্টগ্রাম মেডিকেল বিশ্ববিদ্যালয় অবস্থিত। এছাড়া এখানে ১টি ক্যাডেট কলেজ, ১টি নার্সিং কলেজ, ১টি মাদ্রাসা, ৬টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
সলিমপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (কৈবল্যধাম স্টেশন)।
ধর্মীয় উপাসনালয়
সলিমপুর ইউনিয়নে ৪৯টি মসজিদ, ৬টি ঈদগাহ ও ৫টি মন্দির রয়েছে।
খাল ও নদী
সলিমপুর ইউনিয়নের পশ্চিম পাশে বঙ্গোপসাগর। এছাড়া এ ইউনিয়নের উপর দিয়ে প্রবাহিত হচ্ছে বৈরাগ্য খাল, চ্যালদাতলী ছড়া, সোনাইছড়ি খাল, কালীর ছড়া এবং টিএনটি ছড়া।
হাট-বাজার
সলিমপুর ইউনিয়নের প্রধান প্রধান হাট/বাজারগুলো হল ফৌজদারহাট বাজার, ফকিরহাট বাজার, পাক্কা রাস্তার মাথা বাজার, স্টেশন বাজার এবং বাংলা বাজার।
ভিটালিনা বিবলিভ
ভিটালিনা নিকোলাইভনা বিবলিভ (জন্ম ১৫ অক্টোবর, ১৯৮০, ভাসিলকভ, কিয়েভ অঞ্চল, ইউক্রেনীয় SSR ) একজন ইউক্রেনীয় থিয়েটার, চলচ্চিত্র এবং টেলিভিশন অভিনেত্রী। গোল্ডেন ইউলা জাতীয় পুরস্কার (২০১৯) বিজয়ী, ইউক্রেনের সম্মানিত শিল্পী (২০২০)।
জীবনী
ভিটালিনা বিবলিভ ১৫ অক্টোবর, ১৯৮০ সালে কিয়েভ অঞ্চলের ভাসিলকভ শহরে জন্মগ্রহণ করেছিলেন।
তার স্কুল শিক্ষক ইন্না পুষ্করেভা অভিনয় পেশা পছন্দ করতে সাহায্য করেছিলেন। নবম গ্রেডে শিক্ষক দিবসে, ভিটালিনাকে ভার্কা সার্দুচকার একটি প্যারোডি তৈরি করার নির্দেশ দেওয়া হয়েছিল। যদিও তিনি সন্দেহ করেছিলেন, শিক্ষক তার উপরে বিশ্বাস করেছিলেন।
স্কুলের পরে, ভিটালিনা স্কুল অফ কালচারে পড়াশোনা করেছিলেন। একটি সাক্ষাত্কারে, তিনি নোট করেছেন যে স্কুল থেকে তিনি একজন ক্লাউন হওয়ার এবং একটি সার্কাসে কাজ করার স্বপ্ন দেখেছিলেন। সেই সময়ের মধ্যে, বিভিন্ন ধরণের এবং সার্কাস শিক্ষা শুধুমাত্র একটি স্কুলে পাওয়া যেত এবং ভিটালিনা উচ্চ শিক্ষা পেতে চেয়েছিলেন। ২০০৩ সালে তিনি কিয়েভ থিয়েটার ইনস্টিটিউট থেকে স্নাতক হন। কার্পেনকো-ক্যারি (লেস তানিউকের কর্মশালা)।
২০০৩-২০০৪ সালে তিনি কিয়েভ ফ্রি স্টেজ থিয়েটারে একজন অভিনেত্রী ছিলেন। ২০০৩ থেকে ২০০৮ পর্যন্ত তিনি কিয়েভ থিয়েটার "এটেলিয়ার ১৬" এ অভিনেত্রী হিসাবে কাজ করেছিলেন। ২০০৮ সাল থেকে - কিয়েভ একাডেমিক থিয়েটার "গোল্ডেন গেট" এ, কিয়েভ একাডেমিক ইয়াং থিয়েটারের সাথে সহযোগিতা করার সময়, প্রযোজনা সংস্থা "TE-ART"। ২০১৫ সালে, ভিটালিনা বিবলিভ একটি নাট্য আবিষ্কার হয়ে ওঠে, স্ট্যাস ঝিরকভ দ্বারা "স্টলকারস" নাটকে গ্লোরীর ভূমিকা পালন করে।
সিনেমায় আত্মপ্রকাশ ২০০৪ সালে হয়েছিল - নিকোলাই কাফতানের টিভি সিরিজ "ব্লাইন্ড লাভ" এর একটি ছোট ভূমিকা। সমালোচকরা ইভা নেইম্যান পরিচালিত সং অফ গান (২০১৫ ফিল্ম) ফিল্মটির দিকে বিশেষ মনোযোগ দেন, যেখানে ভিটালিনা একজন ইহুদি মায়ের ভূমিকায় অভিনয় করেছিলেন। টেপটি ইউরোপের সেরা চলচ্চিত্র হিসাবে স্বীকৃত হয়েছিল (২০১২), ২০১৫ ওডেসা আন্তর্জাতিক চলচ্চিত্র উৎসবের আন্তর্জাতিক এবং ঘরোয়া প্রতিযোগিতার সেরা চলচ্চিত্র।
২০০৯ সালে, তিনি ইউক্রেনের ২০ জন সেরা অভিনেত্রীর একজন নির্বাচিত হন।
তিনি কিয়েভ কলেজ অফ কালচার অ্যান্ড আর্টসে শিক্ষকতা করেন এবং কিয়েভে থাকেন এবং কাজ করেন।
কিয়েভ একাডেমিক থিয়েটার "গোল্ডেন গেট"
থিয়েটার "Atelier ১৬"
ফিস্ট অলিম্পিক স্টেডিয়াম
ফিস্ট অলিম্পিক স্টেডিয়াম (Олимпийский стадион «Фишт») হচ্ছে রাশিয়ার সোচিতে অবস্থিত একটি আউটডোর স্টেডিয়াম। এটি সোচি অলিম্পিক পার্কে অবস্থিত এবং নামকরণ করা হয়েছে মাউন্ট ফিস্টের নামানুসারে, ৪০,০০০ আসন-বিশিষ্ট স্টেডিয়ামটি তৈরি করা হয়েছিলো ২০১৪ শীতকালীন অলিম্পিক ও প্যারালিম্পিকের জন্য, যেখানে এই স্টেডিয়ামটি ব্যবহৃত হয়েছিল এগুলোর উদ্বোধনী ও সমাপনী অনুষ্ঠানে।
স্টেডিয়ামটি মূলত তৈরি করা হয়েছিল আবদ্ধ বা ঘিরা সুবিধায়; এটি পুনরায় খোলা হয়েছিলো ২০১৬ সালে ওপেন-এয়ার ফুটবল স্টেডিয়াম হিসেবে, যাতে করে এতে ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচগুলো এতে আয়োজন করা যায়।
নির্মাণ
ফিস্ট অলিম্পিক স্টেডিয়াম ডিজাইন করেছিল পপ্যুলাস এবং ব্রিটিশ ডিজাইন পরামর্শক বুরোহ্যাপল্ড ইঞ্জিনিয়ারিং। স্টেডিয়ামটির ছাঁদ তৈরি করা হয়  ইথাইলিন এর কাছাকাছি টেট্রাফ্লুরোইথাইলিন (ইটিএফই) এবং ডিজাইন করা হয়েছিলো যাতে ছাঁদ তুষারময় শিখরের চেহারা দেয়া যায়। বাটিটি উত্তরে খোলা, যাতে সরাসরি  ক্রাসনায়া পোলিয়ানা পবর্তমালা দেখা যায়, এবং উপরের ডেক থেকে কৃষ্ণ সাগর দেখা যায়।
২০১৩-তে এটি খোলা হয়, স্টেডিয়ামটটি তৈরিতে খরচ হয় ইউএস$৭৭৯ মিলিয়ন। স্টেডিয়াম কমপ্লেক্সটি এখন ব্যবহৃত হয় রাশিয়া জাতীয় ফুটবল দলের ট্রেনিং সেন্টার ও ম্যাচ ভেন্যু হিসেবে, এবং ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচও এতে অনুষ্ঠিত হবে।
পোস্ট-অলিম্পিক ব্যবহার
জানুয়ারী ২০১৫ সালে, ৩ বিলিয়ন রুবল (মার্কিন $৪৬ মিলিয়ন) প্রকল্প ফিফা কনফেডারেশন্স কাপ এবং বিশ্বকাপের প্রস্তুতির জন্য স্টেডিয়ামের পুনর্নবীকরণ শুরু করে; অন্যান্য পরিবর্তনগুলির মধ্যে, স্টেডিয়ামটি ফিফার নিয়মনীতির সাথে সঙ্গতিপূর্ণ করার জন্য বন্ধ ছাদটি সরানো হয়েছিল। কাজটি ২০১৬ সালের জুন পর্যন্ত সম্পন্ন হবে বলে আশা করা হয়েছিল, কিন্তু সমাপ্তির তারিখটি নভেম্বর ২০১৬ তে প্রত্যাবর্তন করা হয়েছিল।
ভারতের সাধারণ নির্বাচন, ২০২৪
ভারতের পরবর্তী সাধারণ নির্বাচন ২০২৪ সালের মে মাসে বা তার আগে অনুষ্ঠিত হবে।
নির্বাচনী ব্যবস্থা
সকল ৫৪৩ জন নির্বাচিত এমপি প্রথম-পূর্ব-পোস্ট-ভোট ব্যবহার করে একক সদস্যের নির্বাচনী এলাকা থেকে নির্বাচিত হবে।  ভারতের রাষ্ট্রপতি- অ্যাংলো-ইন্ডিয়ান  সম্প্রদায় থেকে প্রতিনিধিত্বমূলক হলে অতিরিক্ত দুইজন সদস্যকে মনোনীত করেন। যোগ্য ভোটাররা অবশ্যই ১৮ বা তার বেশি বয়সের নাগরিক, নির্বাচনী এলাকার সাধারণ এলাকার সাধারণ অধিবাসী এবং ভারতের নির্বাচন কমিশন কর্তৃক জারি করা বৈধ ভোটার সনাক্তকরণ কার্ড ধারণ করবে।  নির্বাচনী বা অন্যান্য অপরাধের দোষী সাব্যস্ত কিছু মানুষকে ভোট থেকে নিষিদ্ধ করা হয়। ভারতের সংবিধানের ৮৩ অনুচ্ছেদ অনুসারে প্রতি পাঁচ বছরে একবার লোকসভার নির্বাচন অনুষ্ঠিত হতে হবে।
অন্নদা গোবিন্দ পাবলিক লাইব্রেরী
অন্নদা গোবিন্দ পাবলিক লাইব্রেরী
সংক্ষিপ্ত বর্ণনা
অন্নদা গোবিন্দ পাবলিক লাইব্রেরির শুরুটা ১৮৯০ সালে। তখন জেলার সুজানগর উপজেলার তাঁতিবন্দের জমিদার ছিলেন গঙ্গা গোবিন্দ চৌধুরী। তাঁর ছেলে বরদা গোবিন্দ চৌধুরীর কোনো সন্তান ছিল না। তিনি একটি ছেলে দত্তক নিয়েছিলেন। সেই ছেলে অন্নদা গোবিন্দ চৌধুরীর নামেই এই পাঠাগারটি প্রতিষ্ঠা। শুরুতে ১৩ শতাংশ জমির ওপর দুই কক্ষের একটি ভবন নিয়ে এর যাত্রা শুরু হয়। প্রতিষ্ঠাতা সভাপতি ছিলেন পাবনা জেলার ম্যাজিস্ট্রেট কালেক্টর এফ বিজ। তখনো পাবনায় বিদ্যুৎ আসেনি। পাঠকের সুবিধার জন্য লাগানো হয়েছিল ১৩ টাকা আট আনা মূল্যের পেট্রোম্যাক্স লাইট। সন্ধ্যার পর সে আলোয় পড়াশোনা করতেন পাঠকেরা। ১৯৩৬ সালে ১০০ টাকা ব্যয়ে পাঠাগারটিতে বিদ্যুৎ-সংযোগ নেওয়া হয়। সেই থেকে এখন পর্যন্ত সকাল ১০টা থেকে রাত ৮টা পর্যন্ত পাঠাগারটি খোলা থাকে পাঠকের জন্য।
ইতিহাস
পাবনা জেলা প্রতিষ্ঠার ৬১ বছর পর ১৮৯০ সাল থেকে আজ পর্যন্ত প্রায় সোয়াশ বছর আগে ঝিরিঝিরি নারকেল পাতার ছাউনিতলের রূপশ্রীমণ্ডিত এ শহরের জনজীবনের বৈচিত্র্যের ইতিহাস সন্ধান আমাদের নানাভাবে ভাবিত করে। ইতিহাসের জানালায় মুখ রাখলে দেখা যায়, শহরের প্রাণকেন্দ্রে আবদুল হামিদ সড়কের পূর্বে ১৮৯০ সালে প্রতিষ্ঠিত হয় ‘অন্নদা গোবিন্দ পাবলিক লাইব্রেরি’। সময়ের সিঁড়িতে পা রেখে সমকালীন মানুষের জীবন ও কীর্তিকথা ভাবতে ভাবতে মনে প্রার্থনা জাগে ‘আমারে ফিরায়ে লহ সেই সর্বমাঝে। ’ নানা স্মৃতি-স্মারকের মুখোমুখি দাঁড়ালে ভেতর থেকে কে যেন বলে ওঠে
‘দাঁড়াও পথিকবর, জন্ম যদি তব
পাবনার কীর্তিমান জমিদার তাঁতিবন্দের চৌধুরী বংশ। চাটমোহরের বোঁথড় গ্রামে ছিল তাদের আদি বাসস্থান। তখন তাদের উপাধি ছিল সান্যাল। একসময় দারিদ্র্যের তাড়নায় এ বংশের পূর্বপুরুষ রাধাবল্লভ চাটমোহর থেকে সুজানগর উপজেলার চণ্ডীপুরে এসে বসবাস শুরু করেন। এরপর তাঁতিবন্দের ব্রাহ্মণদের সাহায্য-সহযোগিতায় তিনি এখানে স্থায়ী আবাস গড়েন। রাধাবল্লভের এক পুত্র উপেন্দ্রনারায়ণ সে সময় বাংলা ও উর্দুতে ব্যুৎপত্তি লাভ করে নাটোর কালেক্টরির সেরেস্তাদার পদে এবং দুলাইয়ের রহিমউদ্দিন চৌধুরী পেশকার পদে নিযুক্ত হন। উনিশ শতকের শুরুতে সেরেস্তাদাররা পুলিশ বিভাগেও প্রধান কর্মচারী ছিলেন।
উপেন্দ্রনারায়ণ চৌধুরীই প্রকৃতপক্ষে তাঁতিবন্দের জমিদার বংশের প্রতিষ্ঠাতা ছিলেন। তার পুত্র ও পৌত্র যথাক্রমে গঙ্গা গোবিন্দ চৌধুরী ও গুরু গোবিন্দ চৌধুরী তাঁতিবন্দের ভবানীপুরের নন্দী ও হেমরাজপুরের সরকার উপাধিক কায়স্থ জমিদারের স্থাবর সম্পত্তি কেনেন। জমিদার গঙ্গা গোবিন্দ চৌধুরীর তিন পুত্র গুরু গোবিন্দ, দুর্গা গোবিন্দ ও বরদা গোবিন্দ। এই তিন পুত্রের মধ্যে প্রথম জমিদারি বণ্টন শুরু হয়। দ্বিতীয় পক্ষের পুত্র বরদা গোবিন্দ চৌধুরীর সময়কালে এই বংশের যথেষ্ট উন্নতি হয়। বরদা গোবিন্দ চৌধুরী ও দুর্গা গোবিন্দ চৌধুরী ছিলেন নিঃসন্তান। তাদের বিধবা পত্নী যথাক্রমে চন্দ্রমণি ও মনমোহনী দেব্যাদের মধ্যে এবং তাদের দত্তকদের মধ্যে মামলা-মোকদ্দমায় জমিদার বংশের অনেক ক্ষয়ক্ষতি হয়। বরদা গোবিন্দের দত্তক পুত্র অন্নদা গোবিন্দ চৌধুরী নিজের নামানুসারে পাবনা শহরে ১৮৯০ সালে পাবলিক লাইব্রেরি প্রতিষ্ঠা করে কালের ইতিহাসে এক অক্ষয় সেতু গেঁথে দেন। মতান্তরে এ কথাও জানা যায় যে, জ্ঞানদা গোবিন্দ পিতার স্মৃতি রক্ষার্থে ১৮৮৯ সালে লাইব্রেরি নির্মাণের জন্য অর্থ দান করেন। তিনি গ্রন্থাগারটির পরিসর বড় করেন। ১৮৯০ সালে ভাইসরয় লর্ড ল্যান্স ডাইনের (১৮৮৮-৯৪) শাসনামলে জ্ঞানের ভুবন এই অন্নদা গোবিন্দ পাবলিক লাইব্রেরির দ্বারোদ্ঘাটনের কথা আজও অনেকের কণ্ঠে উচ্চারিত হয়।
এ গ্রন্থাগার প্রতিষ্ঠার আগে পাবনায় আরও কয়েকটি গ্রন্থাগার ছিল। তবে এ গ্রন্থাগারের মহিমা আজও প্রোজ্জ্বল হয়ে আছে। এ গ্রন্থাগারটি প্রতিষ্ঠার সময়ে পৌরসভার বয়স ছিল মাত্র ১৪ বছর। তখন ইছামতী নদীর প্লাবনে শহরের পাঁচ থেকে ছয় মাইল পাকা রাস্তা ভেঙে যায়। বাজিতপুর ঘাটে তখন স্টিমার ভেড়ে। ত্রিশোত্তর তরুণ কবি রবীন্দ্রনাথ ঠাকুরের নৌকা ভাসে সেখানে।
এক টাকায় যখন চাল পাওয়া যেতে ১৩ সের, তখন সেই ১৮৯০ সালের পাবনায় এই অন্নদা গোবিন্দ পাবলিক লাইব্রেরি ও অস্ট্রেলীয় মিশনারি গির্জা গড়ে ওঠে। সে সময়কার রোকনপুর পরগনায় (বর্তমানে গোপালপুর মৌজা) ১৩ শতাংশ জমির ওপর দুটি কক্ষের একটিতে লাইব্রেরির যাত্রা শুরু হয়। পাশে ছিল একটি টিনের ঘর। জানা যায়, গ্রন্থাগারটির প্রথম সম্পাদক সীতানাথ অধিকারী ছিলেন এর দখলদার। তখন এ জমি ছিল নিষ্কর। উল্লেখ্য, ১৯৩৪ থেকে খাসমহলে (তাড়াশ বিল্ডিং) এক টাকা খাজনা দিতে হতো। লাইব্রেরির জন্মলগ্নে পাবনার ম্যাজিস্ট্রেট কালেক্টর এফ বিজ পদাধিকার বলে এর সভাপতি ছিলেন।
জমিদার বংশের অনেকে ছিলেন কবি-সাহিত্যিক। তারা গ্রন্থাগারকে সমৃদ্ধ করার জন্য বইপত্র দান করেন। পাশাপাশি আরও অনেক বিদ্যানুরাগী গ্রন্থাগারে বইপুস্তক দান করেন। সেই ধারা এখনও অব্যাহত রয়েছে। শুরুতে কিছু বাংলা, সংস্কৃতি ও ফারসি কেতাব নিয়ে শুরু হয় এর পথপরিক্রমা। আরও স্থান পায় রাজা রামমোহন, অক্ষয় কুমার দত্ত, ঈশ্বরচন্দ্র বিদ্যাসাগর, প্যারীচাঁদ মিত্র, কালী প্রসন্ন, মেহেরুল্লাহ সিংহ, গিরিশচন্দ্র সেন, অবনীন্দ্রনাথ ঠাকুর, আবদুল করিম সাহিত্য বিশারদ, ঈশ্বরচন্দ্র গুপ্ত, রঙ্গলাল সেন, মধুসূদন দত্ত, হেমনবীন চন্দ্র, বিহারীলাল, জ্যোতিরিন্দ্রনাথ ঠাকুর, দ্বিজেন্দ্রনাথ ঠাকুর, সুরেন্দ্রনাথ মজুমদার, দেবেন্দ্রনাথ সেন, অক্ষয় কুমার বড়াল, রবীন্দ্রনাথ ঠাকুর, শরৎচন্দ্র, স্বর্ণকুমারী দেবী, কামিনী রায়, মান কুমারী বসু, রজনীকান্ত সেন, দ্বিজেন্দ্রলাল রায়, শেখ ফজলল করিম, অমৃতলাল বসু, গিরিশচন্দ্র ঘোষ, ক্ষীরোদা প্রসাদ বিদ্যাবিনোদ প্রমুখের রচনাসম্ভার। কালক্রমে শত লেখকের হাজারো বইয়ে লাইব্রেরিটি সমৃদ্ধ হতে থাকে।
১৯২৮ সালের ৮ জুলাই এক অধিবেশনে ‘অল বেঙ্গল লাইব্রেরি অ্যাসোসিয়েশন’-এর মেম্বার শ্রেণিভুক্ত হওয়ার প্রস্তাব গৃহীত হয়। অন্নদা গোবিন্দ পাবলিক লাইব্রেরিতেও এই সমিতির শাখা খোলা হয়। তখন লাইব্রেরির সদস্য বাড়ানো ও পাবনার শিক্ষিত জনগণের কাছ থেকে সাহায্যপ্রাপ্তির আশায় এক হাজার কপি আবেদন মুদ্রণের ব্যবস্থা নেওয়া হয়। তখনও পাবনায় বিদ্যুৎ আসেনি। পাঠকরা লাইব্রেরির ১৩ টাকা আট আনা মূল্যের পেট্রোম্যাক্স লাইটে পড়াশোনা করত। ১০০ টাকা ব্যয়ে লাইব্রেরিতে বিদ্যুৎ আসে ১৯৩৬ সালের ডিসেম্বরে। বিদ্যুৎব্যবস্থা লাইব্রেরির কর্মোদ্যম বাড়িয়ে দেয়। ১৯৩৭ সালে লাইব্রেরির সম্পাদক রবীন্দ্রনাথ ভট্টাচার্যের সঙ্গে যতীন্দ্রনাথ রায় ও পূর্ণচন্দ্র রায় দায়িত্ব নেন সাহিত্য সম্মেলনের। ১৯৩৮ থেকে ১৫ দিন অন্তর সাহিত্য সভা অনুষ্ঠানের সিদ্ধান্ত হয়।
১৯৩৯ সালে লাইব্রেরিতে আসেন বাংলার দুই মন্ত্রী শ্রীশচন্দ্র নন্দী (কর্মজীবন মন্ত্রিত্ব দিয়ে শুরু হলেও পরবর্তীকালে তিনি কলিকাতা বঙ্গীয় পরিষদের সভাপতি হন) ও নলিনীরঞ্জন সরকার। ওই একই বছরে অনুষ্ঠিত হয় ৫০তম প্রতিষ্ঠাবার্ষিকী। তখন ৬৪ টাকা ১০ আনা পাঁচ পাই ব্যয়ের এ অনুষ্ঠানে কলকাতা থেকে আসেন সাহিত্যিক পরিমল কুমার গোস্বামী ও বিভূতিভূষণ বন্দ্যোপাধ্যায়। ১৯৪২ সালের ১ আগস্ট থেকে অন্নদা গোবিন্দ পাবলিক লাইব্রেরি, রবীন্দ্র পরিষদ, পাবনা সাহিত্য চক্র ও পূর্ণিমা সম্মেলনের সম্মিলিত প্রচেষ্টায় টাউন হলে সপ্তাহব্যাপী প্রথম রবীন্দ্র মৃত্যুবার্ষিকী উদ্যাপিত হয়। অনুষ্ঠানমালায় আটটি বিষয়ের ওপর প্রবন্ধ রচিত হয়। এ বছরই প্রথম প্রতি রোববার বেলা ৩টা থেকে বিকাল ৫টা পর্যন্ত নারীদের জন্য পাঠকক্ষ খোলার সিদ্ধান্ত নেওয়া হয়।
উপযুক্ত পরিবেশ ও রক্ষণাবেক্ষণের অভাবের পাশাপাশি যুদ্ধের কারণে ক্ষতিগ্রস্ত হয় অনেক নথিপত্র। তাই ঐতিহ্য ও গুরুত্বপূর্ণ নথিপত্র রক্ষা করতে স্কয়ার গ্রুপের চেয়ারম্যান স্যামসন এইচ চৌধুরীকে অনুরোধ জানানো হয়। স্কয়ার কর্তৃপক্ষ পুরোনো এই প্রতিষ্ঠানকে রক্ষার উদ্দেশ্যে ১৯৯৮ থেকে ২০০২ সাল পর্যন্ত চার বছর ধরে ভৌতগত অবকাঠামোর নির্মাণকাজটি সম্পন্ন করে। ফলে দেশসেরা বেসরকারি লাইব্রেরির তকমা পায়।
তুর্কিস্তান
তুর্কিস্তান শব্দের আক্ষরিক অর্থ “তুর্কিদের দেশ”।
উৎপত্তি
তুর্কিস্তান শব্দের উৎস ফারসি। একসময় এই অঞ্চল একজন সম্রাটের দ্বারা শাসিত হলেও এই শব্দ দ্বারা কোনো একক জাতি রাষ্ট্র বোঝানো হয় না। পারস্যের ভূগোলবিদরা তুর্কি জাতিসমূহের আবাসস্থল বোঝাতে সর্বপ্রথম তুর্কিস্তান শব্দের ব্যবহার করেন। ১৮৫৬-১৮৫৭ সালে ইঙ্গ-পারসিয়ান যুদ্ধে পারস্যের পরাজয় ও দুর্বল হয়ে পড়ার পর মধ্য এশিয়ায় নিয়ন্ত্রণ প্রতিষ্ঠার জন্য রাজতান্ত্রিক রাশিয়া এখানে অভিযান চালায়। দক্ষিণে অগ্রসর হওয়ার সময় ১৮৬৪ সালে রুশরা তুর্কিস্তান শহর দখল করে নেয়। শহরের নামকে সমগ্র অঞ্চলের নাম বিবেচনা করার কারণে তারা নতুন বিজিত অঞ্চলের নাম তুর্কিস্তান রেখেছিল। বর্তমানে মধ্য এশিয়ায় তুর্কি জাতিসমূহ অধ্যুষিত অঞ্চলকে তুর্কিস্তান বলা হয়। এর মধ্যে রয়েছে আধুনিক তুর্কমেনিস্তান, কাজাখস্তান, উজবেকিস্তান, কিরগিজস্তান ও চীনের জিনজিয়াং (“চীনা তুর্কিস্তান”)। অনেকে রাশিয়ার তুর্কি অঞ্চলসমূহ যেমন তাতারস্তান ও সাইবেরিয়ার কিছু অংশকে তুর্কিস্তানের অংশ হিসেবে বিবেচনা করে থাকে।
পাইকগাছা
পাইকগাছা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
জর্জ আলেকজান্ডার
জর্জ আলেকজান্ডার (George Alexander; জন্ম: ২২ এপ্রিল, ১৮৫১ - মৃত্যু: ৬ নভেম্বর, ১৯৩০) অক্সফোর্ডশায়ারের ব্রিটওয়েল স্যালোম এলাকায় জন্মগ্রহণকারী ও ইংরেজ বংশোদ্ভূত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ান বুশর‍্যাঞ্জার্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবন
আক্রমণাত্মক ভঙ্গীমায় ব্যাটিংসহ ফাস্ট বোলিং করতেন জর্জ আলেকজান্ডার। ১৮৮০ ও ১৮৮৪ সালে বিলি মারডকের নেতৃত্বাধীন অস্ট্রেলিয়া দলের ইংল্যান্ড সফর ব্যবস্থাপনার সার্বিক দায়িত্বে ছিলেন তিনি। এছাড়াও, ১৮৮২-৮৩ মৌসুমে ইভো ব্লাইয়ের নেতৃত্বাধীন ইংরেজ দলের ব্যবস্থাপনার দায়িত্বে ছিলেন। এ সফরেই ইংল্যান্ড দল অস্ট্রেলিয়া থেকে অ্যাশেজ পুণরুদ্ধার করতে সমর্থ হয়েছিল।
১৮৮০ সালে ব্যবস্থাপকের দায়িত্ব পালনের পাশাপাশি জর্জ আলেকজান্ডার দলের অন্যতম বোলার হিসেবে যুক্ত ছিলেন। বিভিন্ন উপনিবেশে গমনের পাশাপাশি ইংল্যান্ডও গমন করেন। সামগ্রিকভাবে ঐ সফরে নয় রান গড়ে ১০৯ উইকেট পেয়েছিলেন। ইংরেজ ভূমিতে অনুষ্ঠিত ওভালের প্রথম টেস্টে তিনি খেলেছিলেন। খেলায় তিনি দুই উইকেট পান ও নবম উইকেট জুটিতে দলীয় অধিনায়কের সাথে ৫২ রান তুলেন। ফলে সফরকারী দল কোনক্রমে ইনিংস পরাজয় এড়াতে সমর্থ হয়। চার বছর বাদে অ্যাডিলেড ওভালে নিজস্ব দ্বিতীয় টেস্টে অংশগ্রহণের সুযোগ পান। তবে, এবার অবশ্য কোন উইকেটের সন্ধান পাননি তিনি।
আল-আমিন হোসেন
আল-আমিন হোসেন (জন্ম: ২৭ ডিসেম্বর, ১৯৯২) বাংলাদেশের ঝিনাইদহ জেলায় জন্মগ্রহণকারী একজন ক্রিকেটার। ২০১৩ সালের ২১ অক্টোবর ৭০তম টেস্ট ক্রিকেটার হিসেবে বাংলাদেশ দলের হয়ে সফরকারী নিউজিল্যান্ড দলের বিপক্ষে তার অভিষেক ঘটে। তিনি মূলত ডানহাতি মিডিয়াম ফাস্ট বোলার। তাছাড়াও দলের প্রয়োজনে ডানহাতি ব্যাটসম্যান হিসেবে মাঠে উপস্থিত হন। ঘরোয়া ক্রিকেটে তিনি বরিশাল বার্নার্স, খুলনা দলে খেলেছেন। তিনি নোয়াখালী বিশ্ববিদ্যালয়ে পড়াশোনা করেছেন।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। কিন্তু তার বিরুদ্ধে ১৯ ফেব্রুয়ারি রাতে দেরি করে ব্রিসবেনের হোটেলে দলের সাথে মিলিত হবার অভিযোগ উঠে। ফলে, দলীয় শৃঙ্খলা ভঙ্গের অভিযোগে আল-আমিনকে প্রতিযোগিতা থেকে দেশে ফেরত পাঠানোর সিদ্ধান্ত গৃহীত হয়। পরিবর্তিত খেলোয়াড় হিসেবে তার স্থলাভিষিক্ত হন শফিউল ইসলাম।
কিশানগঞ্জ
কিষাণগঞ্জ (Kishanganj) ভারতের বিহার রাজ্যের কিশানগঞ্জ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২ মিটার (১৩৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কিষণগঞ্জ শহরের জনসংখ্যা হল ৮৫,৪৯৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে কিষণগঞ্জ এর সাক্ষরতার হার বেশি।
এবিসিডি ২
এবিসিডি ২ (एबीसीडी 2) একটি ভারতীয় হিন্দি চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর। ২০১৫ সালের ১৯ জুন মুক্তি পায়। এই চলচ্চিত্রে ভারতের বিখ্যাত নৃত্য শিল্পীদের মধ্যে ধর্মেশ, রাঘব জুয়াল, পুনিত পাঠক, প্রভুদেবা সহ অনেক প্রতিভাবান নৃত্য শিল্পীরা ছিলেন। ছবিটি মূলত নৃত্য নিয়েই নির্মিত।
কাহিনী
সুরেশ 'সুরু' মুকুন্দ তার মায়ের ইচ্ছা পূরণ করতে বড় ড্যান্সার হতে চায়। বিনিতা "ভিনি" শর্মা হতে চায় সেরা হিপ-হপ নর্তকী। তারা বন্ধুদের নিয়ে একটি দল গঠন করে কিন্তু অকৃতকার্য হয়। প্রতিযোগিতায় বিচারকরা তাদের গ্রহণ করেন না ফলত সবাই চাকরির সন্ধানে বেরোয়।
সুরুর একদিন বিষ্ণুর সাথে আলাপ হয়। তাকে কোরিওগ্রাফার হতে রাজি করায় সুরু। বিষ্ণু ক্রোকক্সের (রাঘব জুয়াল) মামার কাছ থেকে টাকা পাওয়ার জন্য পরিচালিত হন, যাকে তিনি নিশ্চিত করেন, যখন সুরু আশা হারিয়ে ফেলেছিলেন যখন টিম ফান্ডের ব্যবস্থা করতে অক্ষম হওয়ার কারণে বিষ্ণু রাগান্বিত হন। পরে তারা লাস ভেগাসে যাওয়ার প্রস্তুতি নেয়, তবে বিনোদ (পুণিত পাঠক), একজন বধির-নীরব নৃত্যশিল্পী, বিষ্ণুর কাছ থেকে নিজেই শিখেছিলেন যে পরেরটির ভেগাসে যাওয়ার উচ্চতর উদ্দেশ্য রয়েছে এবং প্রকৃতপক্ষে তিনি সুরুকে ইচ্ছাকৃতভাবে প্রভাবিত করেছিলেন। এবং বন্ধুদের তার পরিকল্পনার জন্য উপায় খুঁজে বের করার জন্য। লাস ভেগাসে তারা কোয়ালিফায়ার জিতল। পরে বিষ্ণু তার ছেলে মনু (জিনিত রথ), যার মা স্বাতী (তিস্কা চোপড়া) এর সাথে দেখা করার জন্য দলের অর্থ দিয়ে হোটেল ছাড়েন) অন্য একজন ব্যক্তির সাথে বিবাহিত এবং জীবনে এগিয়ে গেছে। সে মনুর সাথে কথা বলে সন্তুষ্ট মন নিয়ে চলে যায়।
এর মধ্যে, অতিরিক্ত রিহার্সালের কারণে ভিনি আহত হয়েছিলেন এবং আংশিক ভারতীয় বংশোদ্ভূত আমেরিকান মেয়ে অলিভের (লরেন গটলিব) দ্বারা প্রতিস্থাপিত হয়েছেন, এবং বন্ধু গোপিকে (গণেশ আচার্যকে ধন্যবাদ জানাতেই বিষ্ণু এটি আবিষ্কার করেছিলেন), যিনি বার-কাম-হোটেলে কাজ করেন। একই সময়ে, যখন বিষ্ণু নিখোঁজ হতে দেখেন এবং সুর নিজেই জ্যাম সেশন নিয়ে এগিয়ে যাওয়ার চেষ্টা করেন, কিন্তু বৃথা যায় তখন সুরু রাগান্বিত হন। লড়াইয়ে নামার সাথে সাথে সুরুর পক্ষে দিনটি বাঁচানোর চেষ্টা করতে গিয়ে বিষ্ণু ফিরে এসেছিলেন, পরে তিনি স্বীকার করেছিলেন যে তিনি 'ভুল' করেছিলেন অনুমতি ছাড়াই চলে গিয়েছিলেন যদিও তিনি বছরের পর বছর ধরে যে পরিবার তৈরি করতে চেয়েছিলেন তার পরিবারকে হারাতে চাননি , ক্ষমা চেয়েছে, সুরু ক্ষমা করেছে এবং দল ফাইনালে প্রবেশ করেছে। রিহার্সাল জুড়ে অলিভ সুরুর সাথে ঘনিষ্ঠ হয়ে যায় এবং একটি হিংসুক ভিনি সুরুকে বলে যে সে তাকে ভালবাসে। যদিও অলিভ সুরুর প্রতি অনুভূতি রয়েছে, ভিনির সাথে একান্ত আলাপচারিতায় অলিভকে আশ্বাস দেয় যে সুরুর সাথে তার মধুরতা নিয়ে কিছুই করার ছিল না এবং তিনি ভিনির সুস্থ হওয়ার পরে ভারতীয় স্টানারদের সাথে চালিয়ে যেতে রাজি হন। দল ফাইনালে প্রবেশ করেছে, যেখানে বিনোদ 'ভারতীয় স্টানারস শুধুমাত্র নিচে পড়ে থেকে ডি বিনোদ এর যক্ষ্মা সমস্যা সম্পর্কে জানত। সবাই দুর্ঘটনার পরে প্রায় হাল ছেড়ে দিয়েছে, যখন বিনোদ সুরুকে উত্সাহিত করার চেষ্টা করে, যারা দুর্ঘটনাটি ভুলে যায় এবং অন্যরা নিচে বিনোদকে দিয়ে সাফল্যের সাথে গঠনটি তৈরি করতে ফিরে আসে। তারা প্রতিযোগিতা জিততে পারে না কিন্তু লক্ষাধিকের মন জয় করে, সুরু তার মায়ের নাচের বিষয়ে প্রেরণাদায়ী পাঠ সম্পর্কে একটি ভয়েসওভার বিবরণ দিয়েছিল।
ভান্ডারপাড়া ইউনিয়ন
ভান্ডারপাড়া ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
বিজয় সিং মানকোটিয়া
বিজয় সিং মানকোটিয়া একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। মানকোটিয়া জনতা দল ও ভারতীয় জাতীয় কংগ্রেসের টিকিটে কাংড়া জেলার শাহপুর আসন থেকে হিমাচল প্রদেশ বিধানসভার সদস্য ছিলেন। তিনি হিমাচল প্রদেশের মুখ্যমন্ত্রী বীরভদ্র সিংহের প্রতিদ্বন্দ্বী।
শ্রেষ্ঠ মারপিট বিভাগে ফিল্মফেয়ার পুরস্কার
শ্রেষ্ঠ মারপিট বিভাগে ফিল্মফেয়ার পুরস্কার হল ভারতের চলচ্চিত্রে মারপিট পরিচালনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯৩ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। তিনু বর্মা এই বিভাগে প্রথম পুরস্কার বিজেতা। শ্যাম কৌশল সর্বাধিক পাঁচবার এই পুরস্কার অর্জন করেন।
ফুলতলা
ফুলতলা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
বটিয়াঘাটা
বটিয়াঘাটা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
অলিম্পিকে মার্কিন যুক্তরাষ্ট্র
মার্কিন যুক্তরাষ্ট্র আধুনিক অলিম্পিক গেমসের সকল আসরে ক্রীড়াবিদ প্রেরণ করে আসছে, শুধু ১৯৮০ গ্রীষ্মকালীন অলিম্পিক বাদে যা বয়কটে যুক্তরাষ্ট্র নেতৃত্বে দিয়েছিল। মার্কিন যুক্তরাষ্ট্র অলিম্পিক কমিটি (USOC) হল যুক্তরাষ্ট্রে অলিম্পিক ক্রীড়া নিয়ন্ত্রণকারী জাতীয় অলিম্পিক কমিটি।
মার্কিন ক্রীড়াবিদগণ গ্রীষ্মকালীন অলিম্পিক গেমসে ২,৪০০ টি পদক এবং শীতকালীন অলিম্পিক গেমসে ২৮১ টি পদক জিতেছে। সবচেয়ে বেশি পদক জিতেছে অ্যাথলেটিকস (ট্রাক অ্যান্ড ফিল্ড) (৭৬৭.৩২%) এবং সাঁতারে (৫২০.২২%)।  থমাস বুর্ক হলেন অলিম্পিকে প্রতিনিধিত্বকারী প্রথম ক্রীড়াবিদ। তিনি গ্রীকের এথেন্সে অনুষ্ঠিত ১৮৯৬ গ্রীষ্মকালীন অলিম্পিকে পুরুষদের ১০০ মিটার ও ৪০০ মিটার উভয়ে প্রথম স্থান অর্জন করেছিলেন। অলিম্পিকে প্রতিনিধিত্বকারী দেশসমূহের মধ্যে যুক্তরাষ্ট্রের  মাইকেল ফেলপস হল সবচেয়ে সফল ক্রীড়াবিদ, যে ১৮ টি স্বর্ণ সহ ২২টি পদক জিতেছে।
নানি
লুইজ কার্লোস আলমেইদা দা কুনহা (জন্ম ১৭ নভেম্বর ১৯৮৬, প্রাইয়া, কেপ ভার্দ), যিনি সাধারনভাবে নানি নামেই বেশি পরিচিত, একজন পর্তুগীজ ফুটবল খেলোয়াড়। বর্তমানে তিনি পার্শ্বীয় খেলোয়াড় হিসেবে খেললেও মাঝ মাঠে খেলতেও তিনি সমান দক্ষ। বর্তমানে তিনি ক্লাব পর্যায়ে ম্যানচেস্টার ইউনাইটেডে খেলেন।
প্রাথমিক জীবন
কেপ ভার্দের প্রাইয়াতে নানির জন্ম। পরে তার পরিবার পর্তুগালে স্থানান্তরিত হয় এবং তিনি পর্তুগালের লিসবনের আমাদোরায় বেড়ে ওঠেন। এখানে তিনি ভ্যালেন্সিয়ার মধ্যমাঠের খেলোয়াড় ম্যানুয়েল ফের্নান্দেজের সাথে ছোটবেলার ফুটবল খেলতেন। তিনি জুনিয়র পর্যায়ের জন্য রিয়াল দি মাসামা দলে যোগ দিয়েছিলেন। পরে তিনি স্পোর্টিং লিসবনে যোগ দেন।
স্পোর্টিং
২০০৫-০৬ মৌসুমে নানি স্পোর্টিং এর জন্য প্রথম মৌসুমে অংশ নেন। এ মৌসুমে ৩২টি ম্যাচ খেলে তিনি ৫ গোল করেন। ২০০৬-০৭ মৌসুমে তিনি স্পোর্টিং এর পক্ষে ২৯ খেলায় ৫ গোল করেন। এছাড়া তিনি পর্তুগিজ কাপের তিনটি খেলায় অংশ নেন যেটিতে তার দল বিজয়ী হয়। তিনি ছয়টি চ্যাম্পিয়নস লিগ খেলায় অংশ নিয়ে ১ গোল করেন।
ম্যানচেস্টার ইউনাইটেড
২০০৭ সালের মে মাসে স্পোর্টিং ও ম্যানচেস্টার ইউনাইটেড অপ্রকাশিত ট্রান্সফার ফির বিনিময়ে নানিকে ম্যানচেস্টার ইউনাইটেডে খেলাতে সম্মত হয়। ধারণা করা হয় এ অর্থের পরিমাণ প্রায় ১৪ মিলিয়ন পাউন্ডের কাছাকাছি। এছাড়া টোটেনহাম হটস্পার দলটিও নানিকে কিনতে চেয়েছিল। রিয়াল দি মাসামা ট্রান্সফার ফির ৫% পেয়েছিল, যার পরিমাণ প্রায় ১.২৫ মিলিয়ন ইউরো। ২০০৭ সালের ৬ জুন নানি ইউনাইটেডের ক্যারিংটন প্রশিক্ষন কেন্দ্রে স্বাস্থ্যপরীক্ষায় উত্তীর্ণ হন।, এবং ২ জুলাই আনুষ্ঠানিকভাবে ইউনাইটেডের খেলোয়াড় হিসেবে তাকে নিশিত করা হয়। নানি পাঁচ বছর মেয়াদী চুক্তি করেছেন বলেও ঘোষণা দেয়া হয়।
প্রিমিয়ার লিগে নানির অভিষেক হয় রেডিং এর বিপক্ষে একটি ম্যাচে আঘাতগ্রস্থ রুনির বদলি হিসেবে। ২০০৭ সালের ২৬ আগস্ট নানি প্রিমিয়ার লিগে প্রথম গোল করেন টোটেনহাম হটস্পারের বিরুদ্ধে। তিনি গোল উৎসব করেন তার ট্রেডমার্ক সমারসল্ট নাচের মাধ্যমে।
আন্তর্জাতিক ক্যারিয়ার
২০০৬ সালের ১ সেপ্টেম্বর নানি পর্তুগাল দলের পক্ষে প্রথম ম্যাচ খেলেন ডেনমার্কের বিরুদ্ধে।
সদানন্দ চৌহান
সদানন্দ চৌহান হিমাচল প্রদেশের একজন ভারতীয় রাজনীতিবিদ এবং লোক জনশক্তি পার্টির সদস্য ছিলেন। চৌহান সিরমৌর জেলার নাহান আসন থেকে হিমাচল প্রদেশ বিধানসভার সদস্য ছিলেন।
কোটচাঁদপুর
কোটচাঁদপুর নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
রইস আহমেদজাই
রইস খান আহমেদজাই (জন্ম: ৩ সেপ্টেম্বর ১৯৮৪) হলেন একজন প্রাক্তন আফগান ক্রিকেটার যিনি আফগানিস্তান জাতীয় ক্রিকেট দল এর হয়ে খেলেখেন মে ২০১০ সাল পর্যন্ত তার অবসরের আগে পর্যন্ত। রইস ছিলেন একজন ডানহাতি ব্যাটসম্যান এবং ডানহাতি অফব্রেক বোলার। এছাড়াও তিনি ইউনিসেফ এর একজন জাতীয় শুভেচ্ছা দূত হিসেবে কাজ করছেন।
প্রারম্ভিক এবং ব্যক্তিগত জীবন
আহমাদজাই আজরা গ্রামের, লগার প্রদেশে, আফগানিস্তান জন্মগ্রহণ করেন। তিনি সাবেক সতীর্থ খেলোয়াড় মোহাম্মদ নবী এবং দৌলত আহমেদজাই এর মত খড়ম উপজাতি থেকে আসেন।
খেলোয়াড়ী জীবন
আহমাদজাই ২০০২-০৩ ট্রফিতে রহিম ইয়ার থান এর বিরুদ্ধে আফগানিস্তানের হয়ে আত্মপ্রকাশ করেন। এছাড়াও আহমাদজাই ২০০৪ সালে এসিসি ট্রফিতে হংকং জাতীয় ক্রিকেট দল এর বিরুদ্ধে আফগানিস্তানের হয়ে আন্তর্জাতিক ম্যাচে আত্মপ্রকাশ হয়। আহমাদজাই ২০০৬ সালে নিম্নলিখিত টুর্নামেন্টে আফগানিস্তানের হয়ে প্রতিনিধিত্ব করেন।২০০৬ সালের টুর্নামেন্টের সময় আহমাদজাই অধিনায়কের দায়িত্ব পালন করেন।
অবসর গ্রহণ
দক্ষিণ আফ্রিকার বিরুদ্ধে আফগানিস্তানের ম্যাচের আগে, আহমাদজাই অবসর গ্রহণ করবেন বলে ঘোষণা দেন। তিনি অবসর গ্রহণের কারণ হিসেবে বলেন, "আফগান ক্রিকেটারদের মধ্যে তরুণ প্রজন্মের উন্নয়নে জন্য তার এ অবসর"। আহমাদজাই বর্তমানে আফগানিস্তান ক্রিকেট বোর্ডের একজন প্রধান নির্বাচক হিসেবে ভূমিকা পালন করছেন। এছাড়াও তিনি আফগান এইড এর একজন প্রতিনিধি।
শেখ তৈয়বুর রহমান
শেখ তৈয়েবুর রহমান (২১ অক্টোবর ১৯৩৬ — ১ জানুয়ারি ২০১৬) ছিলেন একজন মুক্তিযোদ্ধা, বাংলাদেশের একজন রাজনীতিবিদ ও আইনজ্ঞ ব্যক্তি, সাবেক দায়িত্বপ্রাপ্ত মন্ত্রী, সাবেক রাষ্ট্রদূত ও খুলনা সিটি কর্পোরেশনের প্রথম মেয়র। তিনি বাংলাদেশ জাতীয়তাবাদী দল বিএনপি'র প্রতিষ্ঠাতা সদস্য ও কেন্দ্রীয় কমিটির আন্তর্জাতিক বিষয়ক সম্পাদক ছিলেন।
প্রাথমিক জীবন
শেখ তৈয়েবুর রহমান ১৯৩৬ সালের ২১ অক্টোবর বাগেরহাট সদরের কররী গ্রামে জন্মগ্রহণ করেন। তার পিতার নাম শেখ মতিউর রহমান ও মাতার নাম সাহিদা খাতুন। তিনি বাগেরহাট জেলা সদরের মধুদিয়া ইচ্ছাময়ী উচ্চ বিদ্যালয় থেকে ম্যাট্রিক পাশ, বাগেরহাট পি.সি. কলেজ থেকে বি.এ. ডিগ্রি লাভ করেন। পরে ঢাকা বিশ্ববিদ্যালয় থেকে ১৯৬৩ সালে এল.এল.বি. ডিগ্রি অর্জন করেন।
কর্ম জীবন
১৯৫৮ সাল থেকে তিনি নিজ গ্রামের মধুদিয়া ইচ্ছাময়ী মাধ্যমিক বিদ্যালয়ে দুই বছর বিনা বেতনে শিক্ষকতা করেন। ১৯৬৪ সাল থেকে উক্ত বিদ্যালয়ের কখনও সম্পাদক, সহ-সভাপতি ছিলেন। পরে সভাপতি হন এবং আমৃত্যু পদে অধিষ্ঠিত ছিলেন।
১৯৬৩ সালে তিনি খুলনা জেলা আইনজীবী সমিতিতে যোগদান করেন। ১৯৭৮ সালে তিনি খুলনা জেলা আইনজীবী সমিতির সেক্রেটারি জেনারেল নির্বাচিত হন। একই বছর তিনি গ্রামীণ কৃষকের উন্নতির জন্য কররী কৃষি ও মৎস্যজীবী সমবায় সমিতি গঠন করেন এবং এই সমিতির তিনি প্রতিষ্ঠাতা চেয়ারম্যান ছিলেন। ১৯৭৯ সালে তিনি সুপ্রিম কোর্টে আইনজীবী সমিতিতে যোগদান করেন। ১৯৮৮ সালে তিনি খুলনা জেলা আইনজীবী সমিতির সভাপতি নির্বাচিত হন।
তিনি বাংলাদেশের প্রতিনিধি হিসেবে ১৯৭৯ সালে জাতিসংঘ সাধারণ পরিষদের ৩৪তম অধিবেশনে যোগদান করেন। ১৯৮০ সালে তিনি বাংলাদেশ সরকারের রাষ্ট্রদূত হিসেবে সেনেগাল ও তৎসহ মালি, মৌরতানিয়া, আইভরিকোষ্ট, সিয়েরালিয়ন, গিনি কোনাক্রী এবং গাম্বিয়ার অতিরিক্ত দায়িত্ব পালন করেন। রাষ্ট্রদূত থাকাকালীন তিন বছর কূটনৈতিক কর্মকান্ড পরিচালনার জন্য সেনেগালের রাষ্ট্রপতি কর্তৃক স্বীকৃতি স্বরূপ স্বর্ণপদকে ভূষিত হন। তিনি বহু আন্তর্জাতিক সম্মেলনে রাষ্ট্রদূত ও মেয়র হিসেবে যোগদান করেন।
রাজনৈতিক জীবন
তিনি টানা তিনবার খুলনা সিটি করপোরেশনের মেয়র হিসেবে (১৭ বছর ১০ মাস) দায়িত্ব পালন করেন। ১৯৯১ সালের ২২শে মে খুলনা সিটি কর্পোরেশনের মেয়র হিসেবে দায়িত্বভার গ্রহণ করেন এবং ২ বছর ৭ মাস দায়িত্ব পালন করেন। পুনরায় তিনি সরাসরি ভোটে খুলনা সিটি কর্পোরেশনের প্রথম মেয়র নির্বাচিত হন এবং ১০ মার্চ ১৯৯৪ সালে তারিখে দায়িত্ব গ্রহণ করেন। পরবর্তীতে ২০০২ সালের ২৫ এপ্রিল খুলনা সিটি কর্পোরেশন নির্বাচনে মেয়র পদে প্রতিদ্বন্দ্বিতা করেন এবং পুনরায় মেয়র নির্বাচিত হন। ৫ মে ২০০২ তারিখে তিনি তৃতীয়বারের মত খুলনা সিটি কর্পোরেশনের মেয়র হিসেবে দায়িত্ব গ্রহণ করেন।
ব্যক্তিগত জীবন
শেখ তৈয়বুর রহমান লায়লা রহমানের সাথে বিবাহবন্ধনে আবদ্ধ হন এবং তাদের তিন মেয়ে এবং এক ছেলে হয়।
মৃত্যু
শেখ তৈয়বুর রহমান ২০১৬ সালের ১ জানুয়ারি ব্রেইন স্ট্রোকে আক্রান্ত হয়ে খুলনার নার্গিস মেমোরিয়াল ক্লিনিকে ভর্তি হন। সেখানে প্রায় ১০ মিনিট থাকার পর কর্তব্যরত চিকিৎসক তাকে মৃত ঘোষণা করেন।
মুসাখেল জেলা
মুসাখেল জেলা (موسی خېل ولسوالۍ, ) আফগানিস্তানের খোস্ত প্রদেশের উত্তর অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা: উত্তরে পাক্তিয়া প্রদেশ, পূর্বে সাবারী জেলা, দক্ষিণে খোস্ত জেলা, দক্ষিণে নাদির শাহ কোট জেলা এবং পশ্চিমে কান্দালার জেলা। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৬,৩০০ জনের কাছাকাছি ছিল। জেলাটির কেন্দ্রীয় এলাকার নাম হচ্ছে মুসাখেল, যেটি জেলার উত্তর অঞ্চলে অবস্থান করছে।
লামবের্তো মাজ্জোরানি
লামবের্তো মাজ্জোরানি (Lamberto Maggiorani; ২৮শে আগস্ট ১৯০৯ - ২২শে এপ্রিল ১৯৮৩) ছিলেন একজন ইতালীয় অভিনেতা। তিনি ১৯৪৮ সালে ভিত্তোরিও দে সিকা পরিচালিত নব্যবাস্তবাদী লাদ্রি দি বিচিক্লেত্তে চলচ্চিত্রে আন্তোনিও রিচ্চি চরিত্রে অভিনয়ের জন্য পরিচিত।
জীবনী
মাজ্জোরানি ১৯০৯ সালের ২৮শে আগস্ট ইতালির রোমে জন্মগ্রহণ করেন। তিনি মূলত একজন ফ্যাক্টরি শ্রমিক ছিলেন। ভিত্তোরিও দে সিকা লাদ্রি দি বিচিক্লেত্তে চলচ্চিত্রে তাকে নেওয়ার সময় তিনি একজন অ-পেশাদার অভিনেতা ছিলেন। তিনি এই ছবিতে অভিনয়ের জন্য ৬০০,০০০ লিরা গ্রহণ করেন। এই অর্থ দিয়ে তিনি কিছু নতুন আসবাবপত্র ক্রয় করেন এবং তার পরিবারকে ছুটি কাটাতে নিয়ে যান। কিন্তু ছুটি কাটিয়ে ফিরে এসে দেখেন তাকে চাকরিচ্যুত করা হয়েছে, কারণ ফ্যাক্টরির ব্যবসায়ে মন্দা চলছিল। যেহেতু তিনি চলচ্চিত্র তারকা হিসেবে মিলিয়ন লিরা উপার্জন করেছেন, তাই কর্তৃপক্ষ মনে করে অন্যান্য দরিদ্র শ্রমিকদের বাদ দেওয়ার চেয়ে তাকে বাদ দেওয়াটাই ঠিক হবে। তিনি ইটের ভাটায় সাময়িক কাজ পান। পাশাপাশি তিনি চলচ্চিত্রে কাজের চেষ্টা চালিয়ে যান, কিন্তু দে সিকাও তাকে চলচ্চিত্রের অতিরিক্ত শিল্পীর বেশি অন্য কোন চরিত্রে তাকে নিতে ইচ্ছুক ছিলেন না। ইতালীয় চলচ্চিত্রে তার মর্যাদার জন্য পিয়ের পাওলো পাসোলিনি তাকে মাম্মা রোমা (১৯৬২) চলচ্চিত্রে একটি প্রধান চরিত্রে কাজের সুযোগ দেন। লাদ্রি দি বিচিক্লেত্তে চলচ্চিত্রের চিত্রনাট্যকার সেসারে জাভাত্তিনি মাজ্জোরানির ভবিতব্য সম্পর্কে সচেতন হয়ে তাকে নিয়ে তু, মাজ্জোরানি নামে একটি চিত্রনাট্য রচনা করেন। এই চিত্রনাট্যের উদ্দেশ্য ছিল পৃথিবীকে পরিবর্তন করতে নব্যবাস্তববাদী চলচ্চিত্রের সীমাবদ্ধতা তুলে ধরা।
মাজ্জোরানি ১৯৮৩ সালের ২২শে এপ্রিল রোমের সান জুভান্নি হাসপাতালে মৃত্যুবরণ করেন।
টঙ্গী জংশন রেলওয়ে স্টেশন
টঙ্গী জংশন রেলওয়ে স্টেশন গাজীপুর জেলার টঙ্গী শহরে অবস্থিত বাংলাদেশের একটি গুরুত্বপূর্ণ রেলওয়ে জংশন ও স্টেশন। এটি ধীরাশ্রম ও ঢাকা বিমানবন্দর রেলওয়ে স্টেশনের মধ্যবর্তী স্টেশন। এটি বিমানবন্দর স্টেশন থেকে প্রায় ৫ কিলোমিটার উত্তরে এবং জয়দেবপুর থেকে প্রায় ১২ কিলোমিটার দক্ষিণে অবস্থিত। স্টেশনটি দুটি ডুয়েল গেজ লাইন ও দুটি প্লাটফর্ম দিয়ে সেবা প্রদান করে। টঙ্গী-ভৈরব-আখাউড়া লাইন এই স্টেশন থেকে শুরু হয়েছে। টঙ্গী বিশ্ব ইজতেমার সময় এটি যোগাযোগের প্রাণকেন্দ্র পরিনত হয় এবং তখন এ স্টেশনের অতিরিক্ত ট্রেন যাতায়াত করে।
ইতিহাস
১৮৮৫ সালে ঢাকা স্টেট রেলওয়ে নারায়ণগঞ্জ থেকে ময়মনসিংহ পর্যন্ত ১৪৪ কিলোমিটার রেললাইন চালু করে এবং একইসাথে টঙ্গী রেলওয়ে স্টেশনটি চালু করা হয়েছিল। ২০১১ সালে ঢাকা থেকে টঙ্গী দুই লেন রেললাইনে চারলেন রেললাইনে উন্নীত করার জন্য ৩য় ও ৪র্থ লাইন নির্মাণের পরিকল্পনা করা হয় এবং ২০১২ সালে তা একনেকে অনুমোদন পায়, কিন্তু তা ২০১৮ সালেও সম্পন্ন হয়নি। ২০১৪ সাল থেকে ঢাকা-টঙ্গী ডেমু ট্রেন চালু হয়।
পরিসেবা
বাংলাদেশ পূর্বাঞ্চল রেলওয়ে টঙ্গী রেলস্টেশন থেকে কম্পিউটার/ডেমু, আন্তনগর ও এক্সপ্রেস ট্রেন পরিচালনা করে। ২০১৪ সালে ঢাকা-টঙ্গী-ঢাকা ডেমু ট্রেন চালু হয়। স্টেশনটি দুটি ডুয়েল গেজ রেললাইন ও দুটি প্লাটফর্ম দ্বারা যাত্রী সেবা পরিচালনা করে। ঢাকা-টঙ্গী দুই লেন লাইনকে চার লেন ডুয়েল গেজে উন্নীত করার কাজ চলছে এবং সেই সাথে টঙ্গী-জয়দেবপুর লাইনে আরও একটি লেন নির্মাণের কাজও চলছে।
সমস্যা
টঙ্গী রেলওয়ে স্টেশন সহ টঙ্গী-জয়দেবপুর লাইনের পার্শ্ববর্তী এলাকা মাদকদ্রব ও ছিনতাইকারীদের অভয়ারাণ্য হিসেবে পরিচিতি পায়।
তিরুপতি বিমানবন্দর
তিরুপতি আন্তর্জাতিক বিমানবন্দর, (আইএটিএ: টিআইআর, আইসিএও: ভিওটিপি) ভারতের অন্ধ্রপ্রদেশ রাজ্যের তিরুপতি শহরতলী রেনগিন্টায় অবস্থিত একটি আন্তর্জাতিক বিমানবন্দর। বিমানবন্দরটি তিরুপতি থেকে ১৪ কিমি (৮.৭ মাইল) দূরে অবস্থিত এবং ভেঙ্কটেশ্বর মন্দির থেকে ৩৯ কিলোমিটার (২৪ মাইল) দূরে অবস্থিত। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৩ তম ও ভারতের ৪৩ তম ব্যস্ত বিমানবন্দর।
ইতিহাস
তিরুপতি বিমানবন্দর ১৯৭৬ সালে প্রতিষ্ঠিত হয়। তারপর ভারতের প্রধানমন্ত্রী পি. ভি. নারসীমহা রাও ১৯৯৩ সকলঘ ₹১১ কোটি ১১ লাখ টাকা খরচে  একটি নতুন টার্মিনাল ভবন, রানওয়ে সম্প্রসারণ এবং একটি রেডিও টাওয়ারের ভিত্তি প্রস্তর স্থাপন করেন। সম্প্রসারিত বিমানবন্দরটি ১৯৯৯ সালে ভারতের তৎকালীন প্রধানমন্ত্রী অটল বিহারী বাজপেয়ী যাত্রী পরিবহনের জন্য খোলে দিয়েছিলেন।
গরুডা টার্মিনাল
গরুডা টার্মিনাল নামে একটি নতুন সমন্বিত টার্মিনাল গড়ে ১৬ হাজার ৫০০ মিটার (১৭৮,০০০ বর্গফুট) এলাকায় ১৭৫ কোটি (২৮ মিলিয়ন মার্কিন ডলার) মূল্যের অভ্যন্তরীণ টার্মিনালের সাথে নির্মিত হয়েছিল। টার্মিনালটি ৫০০ গার্হস্থ্য এবং ২০০ আন্তর্জাতিক যাত্রী একযোগে পরিচালনা করতে পারে।. টার্মিনালটির ভিত্তি প্রস্তর স্থাপন করেছিলেন অক্টোবর ২০১০ সালে ভারতের তৎকালীন প্রধানমন্ত্রী মনমোহন সিংহ।   ২০১২ সালে নির্মাণ শুরু হয়,  এবং ভারতের বর্তমান প্রধানমন্ত্রী নরেন্দ্র মোদীর মাধ্যমে টার্মিনাল উদ্বোধন করা হয় ২২ অক্টোবর ২০১৫ সালে।  তিরুপতি বিমানবন্দরটি ২০১৭ সালের জুন মাসে ভারত সরকারের দ্বারা একটি আন্তর্জাতিক বিমানবন্দর হিসাবে ঘোষণা করা হয়।
দুর্ঘটনা এবং ঘটনা
১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমান কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল।.
পুরস্কার এবং অর্জনসমূহ
২০১৫-১৬ সালে রাজ্যের বার্ষিক এক্সিলেন্স অ্যাওয়ার্ডস বিভাগের আওতায় বিমানবন্দরটিকে সেরা পর্যটক বন্ধুত্বপূর্ণ বিমানবন্দর হিসেবে ভূষিত করা হয়।
মুশফিকুর রহমান (সচিব)
মুশফিকুর রহমান বাংলাদেশ সিভিল সার্ভিসের একজন কর্মকর্তা। তিনি ইসলামিক ফাউন্ডেশনের মহাপরিচালক (অতিরিক্ত সচিব) হিসেবে দায়িত্ব পালন করেছেন। বর্তমানে তিনি প্রধানমন্ত্রীর কার্যালয়ের পাবলিক প্রাইভেট পার্টনারশীপ (পিপিপি) কর্তৃপক্ষের প্রধান নির্বাহী কর্মকর্তা (সচিব) হিসেবে দায়িত্ব পালন করছেন।
প্রাথমিক জীবন
বগুড়ার নন্দীগ্রাম উপজেলার মুশফিকুরের জন্ম। তিনি নন্দীগ্রাম পাইলট উচ্চ বিদ্যালয় থেকে এসএসসি এবং বগুড়ার সরকারি আজিজুল হক কলেজ থেকে এইচএসসি পাস করেন। তিনি বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিন (ডিভিএম) ডিগ্রি এবং মাইক্রোবায়োলজি বিষয়ে এমএসসি ডিগ্রি লাভ করেন। পরবর্তীকালে তিনি ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট বিষয়ে এমএ ডিগ্রি এবং বাংলাদেশ কৃষি বিশ্ববিদ্যালয় থেকে প্যাথলজিতে পিএইচডি ডিগ্রি অর্জন করেন।
ঋণ ব্যবস্থা
ঋণ ব্যবস্থা ঋণ (লাতিন শব্দ ক্রেডিট, "(পুরুষ/নারী/জড়) বিশ্বাস করে") হল বিশ্বাস যা  একজন অপরকে   অর্থ (টাকা) অথবা সম্পদ দিতে প্রেরিত করে, যখন উক্ত দ্বিতীয় ব্যক্তি তৎক্ষণাৎ প্রথম ব্যক্তিকে পরিশোধ  করতে পারে না, (ফলে একটি  ঋণ তৈরী হয়)। কিন্তু প্রতিশ্রুতিবদ্ধ থাকে, পরবর্তী সময়ে সেই সম্পদ  (অথবা সমতুল মূল্যের কোনো জিনিস) ফেরত দিতে। অন্যভাবে বলা যায়, ঋণ হচ্ছে সেই পদ্ধতি যাতে আদান প্রদান বিধিসম্মত, আইনানুগ বাধ্যতামূলক এবং তা বহু সংখ্যক সম্পর্কহীন মানুষের মধ্যে প্রসারিত।
ঋণদানকৃত সম্পদ আর্থিক (যেমন ধারের অনুমোদন) হতে পারে, অথবা তা কোনো জিনিস বা পরিষেবাও হতে পারে (যেমন উপভোক্তা ঋণ)। বকেয়া যেকোনো ধরনের ফেলে রাখা পাওনাকেই বোঝায়। কোনো ঋণদাতা, যাকে একজন উত্তমর্ণও বলা হয়, একজন ঋণ গ্রহীতাকে,  যাকে অধমর্ণও বলা যায়, ঋণ দেন।
শব্দ সংক্রান্ত ইতিহাস
ইংরাজীতে "ক্রেডিট" অর্থাৎ ঋণ শব্দটি ১৫২০ সালে ব্যবহার হয়। এই শব্দটি মধ্যযুগীয় ফরাসী শব্দ ক্রেডিট (১৫শ শতাব্দি) "বিশ্বাস, আস্থা", ইতালীয় শব্দ ক্রেডিত,  লাতিন  শব্দ ক্রেডিয়াম  "ঋণ, যা অন্যকে বিশ্বাস করে দেওয়া", ক্রেডিয়ার-এর ক্রিয়াবাচক পুরাঘটিত অতীত শব্দ  "বিশ্বাস করা, আস্থা রাখা, নির্ভর করা" থেকে উদ্ভূত। "ঋণ" এর ব্যবসায়িক অর্থ, যা শুরুতে ইংরাজীতে ব্যবহার হত তাই বোঝায়  ('ক্রেডিটার' শব্দটি ঋণদাতা অর্থে ব্যবহার ১৫শ শতাব্দির মধ্যভাগ থেকে)"।  "ঋণদান সংঘ" এই ব্যুৎপন্ন শব্দ মার্কিনী ইংরাজী শব্দ হিসাবে প্রথম ব্যবহার হয় ১৮৮১ সালে। আরেকটি শব্দ "ক্রেডিট রেটিং" ব্যবহার হয় ১৯৫৮ সালে।
ইতিহাস
ঋণদান কার্ড ১৯০০ সাল থেকেই জনপ্রিয় হয়ে ওঠে। বড় বড় সংস্থাগুলি অন্যান্য সংস্থার সাথে শৃঙ্খলিত হয়ে, ঋণদান কার্ডের মাধ্যমে নিজেদের পাওনা মেটানোর একটি ব্যবস্থা গড়ে তোলে। এই সংস্থগুলি ঋণদান কার্ড অধিকারীদের কাছ থেকে একটি বাৎসরিক ফি বা দক্ষিণা নেয় এবং রসিদ ব্যবস্থা এমন করা হয়, যাতে সর্বশেষ রসিদরাশির একটি নির্দিষ্ট শতাংশ অন্য সংস্থা থেকে গ্রহণ করে। এই পদ্ধতিতেই সারা বিশ্বে ব্যাংকের মাধ্যমে ঋণদান কার্ড ব্যবস্থা গড়ে উঠেছে। প্রথম ঋণদান কার্ড হল, ১৯৫৮ সালে ব্যাংক অফ আমেরিকার 'ব্যাংক আমেরিকার্ড' ও ১৯৫৮ সালেই আমেরিকান এক্সপ্রেসের 'আমেরিকান এক্সপ্রেস কার্ড'। এইগুলি সংস্থাকৃত ঋণদান কার্ডের মতোই কাজ করে। তদাধিক, এই কার্ডগুলি দিয়ে যেকোনো পরিষেবা ক্রয়ের পরিধি ব্যপ্ত হয়েছে এবং ঋণগ্রহীতা, এক্ষেত্রে কার্ড অধিকারীকে আবর্তিত ঋণগুলিকে একত্রিত করার অনুমতি দেয়। আবর্তনীয় ঋণের অর্থ হল বাকি ঋণ, ঋণগ্রহীতা কিছু আর্থিক দায়ের মূল্যে পরে শোধ করার পদ্ধতি।
ব্যাংক কর্তৃক অনুমোদিত ঋণ
উপস্থিত ঋণের পরিমাণের অধিকাংশই ব্যাংক দ্বারা অনুমোদিত ঋণ। ব্যাংক জমাকারী ও কর্জকারীর মধ্যস্থস্বরূপ, এরকম চিরাচরিত ধারণাটি ভুল। আধুনিক ব্যাংকিং এর ধারণা হল, ঋণ উৎপাদনকারী। ঋণের দুটি ভাগ: প্রথমটি ঋণের (অর্থ) ও সেই অনুরূপ ধার, যা সুদ সমেত ফেরত দেওয়া বাধ্যতামূলক। ইংল্যান্ডের অর্থব্যবস্থার অধিকাংশই এই ঋণদান থেকেই সৃষ্টি হয়েছে (ডিসেম্বর, ২০১৩ সালের হিসাবে প্রায় ৯৭% )। যখন ব্যাংক ঋণ অনুমতি (অর্থাৎ ঋণদান করে) দেয়, তখন ব্যাংক তার জমাখরচের বিবরণী তালিকা অর্থাৎ ব্যালান্স শিটে পরিশোধ পঙক্তিতে নেতিবাচক অঙ্ক লিপিবদ্ধ করবে এবং সম্পদ আয়ের পঙক্তিতে সমপরিমাণ ইতিবাচক অঙ্ক অন্তর্ভুক্ত করবে, যে সম্পদ ঋণগ্রহীতার কাছ থেকে (সুদ সমেত) ঋণরাশি পরিশোধ হিসাবে প্রাপ্ত করবে। ঋণ যখন সম্পূর্ণ পরিশোধ হয়ে যাবে এই ঋণ বা ধার বাতিল বলে গণ্য হবে ও অর্থনীতিতে টাকাটির আর অস্তিত্ব থাকবে না। ইতিমধ্যে, ঋণগ্রহীতা একটি সুনিশ্চিত অর্থরাশি পেয়েছেন, (যা বাড়িঘরের মতো কিছু কেনার কাজে লেগেছে) এবং একই সঙ্গে সমপরিমাণ নঞার্থক অর্থরাশি তাঁর নামে লিখিত হয়েছে যা তাঁকে নির্দিষ্ট সময়ে ব্যাংককে পরিশোধ করতে হবে। বেশিরভাগ ঋণ, বাড়ি বা সম্পত্তি কেনার কাজে লাগে যা এইধরনের বাজারে মুদ্রাস্ফীতি ঘটায় এবং এটি অর্থনৈতিক চক্রের মূল চালক।
যখন কোনো ব্যাংক ঋণ দেয়, কার্যক্ষেত্রে সে নিজেই অধমর্ণের মতোই দায়বদ্ধ। যদি কোনো ব্যাংক প্রচুর খারাপ ঋণ দেয় (অর্থাৎ সেই সব গ্রহীতাকে যারা বকেয়া ঋণ শোধ করতে পারবে না), সেই ব্যাংক তার সম্পদের থেকে বেশি আর্থিক দায়গ্রস্থ হওয়ার কারণে দেউলিয়া হয়ে যাবে। ব্যাংকে তাৎক্ষণিক ঋণ দানের টাকা থাকল কি থাকল না, তা গুরুত্বপূর্ণ নয়; ব্যাংকিং লাইসেন্সই ব্যাংককে ঋণদান করতে সাহায্য করে। ব্যাংকের আর্থিক দায় থেকে তার সম্পদের পরিমাণ বেশি থাকাটাই গুরুত্বপূর্ণ। ব্যাংকের হাতে নগদ সম্পদ; যেমন নগদ টাকা থাকা জরুরী তার প্রাপকদের চাহিদা মেটানোর জন্য। যদি কোনো ব্যাংক তা না পারে, তার দেউলিয়া ধোষিত হওয়ার ঝুঁকি থাকে।
ব্যাংক দু'ধরনের ব্যক্তিগত ঋণ বা বকেয়া ব্যবস্থা করে; একটি অনিরাপদ (বন্ধকহীন) বকেয়া, যেমন উপভোক্তার ঋণদান কার্ড এবং ছোট অনিশ্চিত ঋণ; আর একটি নিশ্চিত (বন্ধক যুক্ত) বকেয়া যেটা নির্দিষ্টভাবে নিশ্চিত থাকে ঐ টাকা দিয়ে (বাড়ি, গাড়ি, নৌকা ইত্যাদির) মতো কোনো জিনিস কেনার কারণে। ঋণের অর্থ ফেরত না পাওয়ার (বকেয়া খেলাপ) ঝুঁকি কমানোর জন্য, ব্যাংক বিবেচনাধীন ঋণগ্রহীতাকে বেশি অঙ্কের ঋণ দিতে চায় এবং সমতুল মূল্যের বন্ধক রাখতে চায় যাতে বকেয়া মেটানোর শর্তাদি লঙ্ঘিত হলে, তা ব্যাংক অধিগ্রহণ করতে পারে। এরকম ক্ষেত্রে বন্ধক রাখা সম্পদ বিক্রি করে তার দায় কমাতে পারে। নিশ্চিত ঋণের উদাহরণস্বরূপ, বাড়ি, নৌকা ইত্যাদি ও পি.সি.পি.(ব্যক্তিগত শর্তাধীন প্রকল্প) বা গাড়ি কেনার বকেয়া চুক্তির ক্ষেত্রে উপভোক্তার বন্ধকী সম্পদ। আর্থিক মূলধনের সঞ্চলন সাধারণত বকেয়া বা অনির্দিষ্ট সুদের হারযুক্ত লগ্নীপত্রের স্থানান্তরের ওপর নির্ভর করে। বিশ্বব্যাপী ঋণের বাজার, সারা বিশ্বে অনির্দিষ্ট সুদের হারযুক্ত লগ্নিপত্রের প্রায় তিনগুণ। ঋণদান পরবর্তীতে, সত্বার সুনাম, বা ঋণদানের উপযুক্ততার ওপর নির্ভরশীল, যা তহবিলের দায়িত্ব নেয়। আর্থিক বাজারে ঋণ কেনাবেচাও হয়। এর বিশুদ্ধরূপ হচ্ছে ক্রেডিট ডিফল্ট সোয়াপ বাজার, যেটি মূলত ঋণদান বীমার কেনাবেচার বাজার। ক্রেডিট ডিফল্ট সোয়াপ হচ্ছে সেই মূল্যের প্রতীক, যেখানে দুইপক্ষের ঝুঁকির –  আদান প্রদান হয় - সুরক্ষা বিক্রয়কারী ঋণ খেলাপের ঝুঁকি নেয় একটি অপরীক্ষিত অঙ্কের প্রেক্ষিতে সূচিত বেসিস পয়েন্ট এর বিনিময়ে ( এক বেসিস পয়েন্ট হল শতকরা হারের ১/১০০ ভাগ); সেখানে সুরক্ষা ক্রয়কারী প্রিমিয়াম বা কিস্তি দেয়। আর যদি কোনো খেলাপ হয় (ঋণ, বণ্ড বা অন্যান্য প্রাপ্য), সুরক্ষা ক্রয়কারী সেই প্রাপ্য বিক্রয়কারীর কাছে গচ্ছিত রাখে এবং তা  বিক্রয়কারীর কাছ থেকে প্রাপ্ত হয় চূড়ান্ত(অর্থাৎ, একত্রিত রূপে) সময়ে।
শ্রেণী বিভাগ
বিভিন্ন ধরনের ঋণ হয়। ব্যাংক ঋণ ছাড়াও বাণিজ্যিক ঋণ, উপভোক্তা ঋণ, বিনিয়োগ ঋণ, আন্তর্জাতিক ঋণ, জনসাধারণের জন্য ঋণ এবং ভূসম্পত্তি র ওপর ঋণ।
উপভোক্তা ঋণ
উপভোক্তা ঋণের সংজ্ঞা স্বরূপ বলা যায়, "তৎক্ষণাৎ পাওনা না মিটিয়েও যে পদ্ধতি অনুযায়ী অর্থ, জিনিস ও পরিষেবা উপভোক্তার কাছে পৌঁছায়"। সাধারণ উপভোক্তা ঋণগুলি হল, ঋণদান কার্ড, বিপণি কার্ড, গাড়ি কেনার পুঁজি, ব্যক্তিগত ঋণ (কিস্তি ঋণ), উপভোক্তার ধারাবাহিক ঋণ, পেডে লোন, খুচরো ব্যবসা ঋণ (খুচরো ব্যবসা কিস্তি ঋণ) এবং বন্ধকী ঋণ। এটিই হল উপভোক্তা ঋণের বিস্তৃত সংজ্ঞা, যা ব্যাংক অফ ইংল্যান্ডের দেওয়া "ব্যক্তিকে ঋণ"এর সংজ্ঞার সাথে মেলে। বন্ধকী বাজারের পরিমাণ ও প্রকৃতি দেখে বহু বিশেষজ্ঞ বন্ধকী ঋণকে ব্যক্তিগত ধার নামে আলাদা একটি শ্রেণিভুক্ত করার পক্ষপাতী; এবং তারফলে বসতবাড়ি বন্ধক বিষয়টি উপভোক্তা ঋণের সংজ্ঞা থেকে বাদ পড়ে যায়, যেমন ইউ.এস. রিসার্ভ গ্রহণ করেছে।
কর্জকারী, ঋণ যা করেছেন তার অতিরিক্ত মেটান। এই অতিরিক্ত অঙ্কের মধ্যে থাকে সুদ, ব্যাবস্থপনার ফী বা দক্ষিণা ও অন্যান্য খরচ। কিছু খরচ বাধ্যতামূলক যা ঋণ প্রদানকারীর ঋণচুক্তির সঙ্গে যুক্ত। অন্যান্য খরচ, যেমন ঋণ বীমা, যেগুলি ঐচ্ছিক; সেগুলি চুক্তিভুক্ত হবে কিনা তা কর্জকারী ঠিক করবেন।
উপভোক্তাকে দেওয়া ঋণের সুদের হার, তা বন্ধকী বা ঋণদান কার্ড, যেটিই হোক; ঋণদান মানের বা স্কোরের ওপর নির্ভর করে নির্ধারিত হয়। বেসরকারী ঋণ মান-নির্ধারক সংস্থা বা কেন্দ্রীভূত ঋণ ব্যুরো, বিভিন্ন বিষয় যেমন, আগে কোনো খেলাপ আছে কিনা, কিস্তি দেওয়ার ইতিহাস এবং ঋণ লভ্যতা ইতাদি পর্যালোচনা করে  নির্ণয় করে, এবং কম স্কোর প্রাপ্ত ব্যক্তি থেকে বেশি স্কোর প্রাপ্ত ব্যক্তিকে তুলনামূলক কম এ.পি.আর. এর সুবিধা দেয়।
ইলিনয় রুট ১০৩
ইলিনয় রুট ১০৩ যুক্তরাস্ট্রের ইলিনয়ে অবস্থিত একটি রাজ্য সড়ক। রাস্তাটি ৯.১৮ মাইল(১৪.৭৭ কি.মি) লম্বা, মধ্য-পশ্চিম ইলিনয়ে অবস্থিত। পুরো রাস্তাটি স্কাইলার কাউন্টির অন্তর্গত। রুট ১০৩, রিপলের পাশে ইউএস রুট ২৪ থেকে আরম্ভ হয়ে বিয়ার্ডটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়। রিপলে এবং রিয়ার্ডস টাউনের পাশাপাশি, রাস্তাটি সুগার গ্রোভ এলাকাকেও সংযুক্ত করে। রাস্তাটি জাতীয় মহাসড়ক ব্যবস্থা এবং লিংকন হেরিটেজ ট্রেইলের অংশ। রুট ১০৩ এর রক্ষনাবেক্ষনের দায়িত্বে রয়েছে ইলিনয় ডিপার্টমেন্ট অব ট্রান্সপার্টেশান। ১৯২৪ সালে রাস্তাটি রিপলে এবং ইউএস ৬৭/আইএল ১০০ এর সংযোগ-সড়ক হিসেবে তৈরী করা হয়, পরে ১৯৩২ সালে ই্উএস ২৪ এ স্থানান্তরিত করা হয়।
রাস্তার বিবরণ
রুট ১০৩, রিপলের নিকটে স্কাইলার কাউন্টির অর্ন্তগত উডস্টক টাউনশিপে অবস্থিত, ইউএস রুট ২৪ থেকে শুরু হয়। রাস্তাটি লামোরিন নদীর পাশ দিয়ে বনজঙ্গল ভেদ করে পূর্বদিকে চলতে থাকে। তারপর নদীটি আস্তে আস্তে দক্ষিণ দিকে ঘুরে যায়, যদিও রাস্তাটি কৃষিজমি পাশ কাটিয়ে পূর্বদিকে চলতে থাকে। রুট ১০৩, ইউনি-কর্পোরেটেড এলাকা সুগার গ্রোভে প্রবেশ করার পূর্বে কাউন্টি রুট ৯ অতিক্রম করে। সুগার গ্রোভে রাস্তাটি কাউন্টি রুট ১ ভেদ করে যায়। সুগার গ্রোভ ত্যাগ করে রাস্তাটি বেইনব্রিজ টাউনশিপে প্রবেশ করে। তারপর রাস্তাটি হালকা দক্ষিণদিকে মোড় নিয়ে কিছু গাছপালা যুক্ত এলাকা পাড়ি দিয়ে সোজা পূর্বদিকে চলতে থাকে, এসময় কয়েকটি দালানকোঠা এবং একটি খাঁড়ি অতিক্রম করে। এরপর রাস্তাটি কটনউড এলাকাকে উত্তরদিক থেকে অতিক্রম করে। আরো দুটি খাঁড়ি এবং খোলা মাঠ পেরিয়ে রাস্তাটি এর পূর্ব প্রান্তবিন্দুতে পৌছায়। রুট ১০৩ বিয়ার্ডসটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়।
পুরো রাস্তাটিই একটি অবিভক্ত দুই-লেনের সড়ক। রাস্তাটি জাতীয় মহাসড়ক ব্যবস্থার অংশবিশেষ, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত। এছাড়াও রাস্তাটি লিংকন হেরিটেজ ট্রেইলের অংশ। ২০০৯ সালের ইলিনয় ডিপার্টমেন্ট অব ট্রান্সপার্টেশানের হিসাব মতে রুট ১০৩ এর পূর্ব ও পশ্চিম প্রান্তদিয়ে দৈনিক গড়ে ১,৩০০ থেকে ১,৪০০ টি যানবাহন (তন্মধ্যে ২০০ থেকে ২২৫ টি ট্রাক) চলাচল করে।
ইতিহাস
১৯২৪ সালে রাস্তাটিকে রিপলে থেকে বিয়ার্ডসটাউনের সংযোগ সড়ক হিসেবে তৈরী করা হয়। ১৯২৪ সালের ম্যাপেই রাস্তাটির অস্তিত্ব দেখা যায়। রাস্তাটিকে ১৯২৯ সালের ম্যাপে প্রথম নামকরণ করে স্থান দেয়া হয়, সেই রাস্তাটি রিপলে থেকে শুরু হয়ে দক্ষিণ দিকে অর্ধেক পথ অতিক্রম করে পূর্বদিকে মোড় নিয়ে লেইটনে পৌছায়। ১৯৩২ সালে রুট ১০৩ কে রিপলে থেকে সরিয়ে বর্তমান স্থানে নিয়ে আসা হয। লেইটন কমিউনিটি যেটি সুগার গ্রোভের পাশে অবস্থিত তাকে, ১৯৫১ সালের পর থেকে ম্যাপে স্থান দেয়া হয়।
মহেশপুর
মহেশপুর নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
কাটগড়া বাওড়
উৎপত্তি
এই বাওড়টি আনুমানিক আটশো বছর বা তারও পূর্বে বেতনা নদী হতে সৃষ্টি হয়। এটি একই সাথে ঝিনাইদহ জেলার মহেশপুর ও যশোর জেলার চৌগাছা উপজেলার মধ্যবর্তী পুড়াপাড়া বাজারের প্রাণকেন্দ্রে অবস্থিত। বর্তমানে এই বাওড়টি মহেশপুরের মান্দারবাড়ীয়া ইউনিয়নের আওতাধীন। ব্রিটিশ আমলে বাওড়টি ইংরেজদের নৌপথে যোগাযোগের অন্যতম রুট হিসাবে ব্যবহার হতো। আশেপাশের প্রায় ১৯ টি খালের পানি এই বাওড়ে এসে পতিত হয়। একটি খালের মাধ্যমে বাওড়টি পার্শ্ববর্তী খড়িঞ্চা বাওড়ে পতিত হয়েছে। আর খড়িঞ্চা বাওড়টি পতিত হয়েছে কপোতাক্ষ নদে। তবে পলি জমে ও নদীর গতিপথ পরিবর্তনের কারণে কাটগড়া বাওড় উৎসমুখ ও মিলনস্থল থেকে বর্তমানে বিচ্ছিন্ন।
তথ্যসূত্র
২. সংগ্রামের নোটবুক,https://www.songramernotebook.com/archives/78229/amp
৪. ঝিনাইদহ জেলা পুলিশ, অফিসিয়াল ওয়েবসাইটর তথ্য http://jhenaidah.police.gov.bd/content/181.html
৫. দৈনিক স্বাধীন আলো https://www.shadhinalo.com/2019/09/05/%E0%A6%95%E0%A7%83%E0%A6%B7%E0%A6%95-%E0%A6%A8%E0%A6%BF%E0%A6%B0%E0%A7%8D%E0%A6%AF%E0%A6%BE%E0%A6%A4%E0%A6%A8%E0%A7%87%E0%A6%B0-%E0%A6%B8%E0%A7%8D%E0%A6%AE%E0%A6%BE%E0%A6%B0%E0%A6%95-%E0%A6%95/
৬. জাতীয় তথ্য বাতায়ন, চৌগাছা উপজেলা http://chougachha.jessore.gov.bd/site/page/e4e8c9c7-1c4a-11e7-8f57-286ed488c766
মহিন্দর সিং চৌধুরী
মহিন্দর সিং চৌধুরী হিমাচল প্রদেশের একটি ভারতীয় রাজনীতিবিদ এবং লোকতান্ত্রিক মোর্চা হিমাচল প্রদেশের সদস্য। সিং মণ্ডী জেলার ধরমপুর আসন থেকে হিমাচল প্রদেশ বিধানসভার সদস্য ছিলেন।
মুজাফফর শাহ কাদেরী
সৈয়দ মুজাফফর হোসাইন শাহ কাদেরী একজন পাকিস্তানি সুন্নি ইসলামী পণ্ডিত এবং সুফি সাধক নোবাত আলী শাহ কাদেরীর পুত্র। তিনি জামে মসজিদ হাবিবিয়ার শুক্রবারের খতীব, জযবা ওয়েলফেয়ার ট্রাস্টের চেয়ারম্যান এবং আহলে সুন্নাত ওয়াল জামাতের নেতা।
বেরলভী আন্দোলন
শাহ বেরলভী আন্দোলনকে সমর্থন করেন এবং বেরলভী পণ্ডিতদের সাথে বিভিন্ন বিষয় উত্থাপন করেন। তিনি দাবি করেন যে, আন্দোলনটি আসলে ভারতীয় উপমহাদেশের সুন্নি সংখ্যাগরিষ্ঠদের দেওয়া একটি নাম যারা আহমদ রেজা খানের শিক্ষাকে মেনে চলে। তিনি নিয়মিত ভিডিও এবং অডিও বক্তৃতা প্রদান করেন।
এসআইসি নেতা মেহবুবের মৃত্যুর বিরুদ্ধে প্রতিবাদ
তিনি এবং অন্যান্য সুন্নি নেতারা সরকারকে রেঞ্জার্স হেফাজতে মেহবুবের মৃত্যুর তদন্ত করতে বলেছিলেন।
মে জিয়াদে
মে ইলিয়াস জিয়াদে (مي إلياس زيادة ; ১১ ফেব্রুয়ারি ১৮৮৬ - ১৭ অক্টোবর ১৯৪১)  ছিলেন একজন লেবানন - ফিলিস্তিনি কবি, প্রাবন্ধিক এবং অনুবাদক। তিনি আরবি এবং ফরাসি ভাষায় বিভিন্ন রচনা লিখেছিলেন।
তার জন্মস্থান নাসরত এবং লেবাননে স্কুলে পড়ার পর, জিয়াদে ১৯০৮ সালে তার পরিবারের সাথে মিশরে চলে আসেন এবং ১৯১১ সালে ফরাসি ভাষায় তার কাজ প্রকাশ করা শুরু করেন আইসিস কপিয়া নামে। কাহলিল জিবরান ১৯১২ সালে তার সাথে  চিঠিপত্র  আদান-প্রদান শুরু করেছিলেন। একজন উজ্জ্বল লেখিকা, তিনি কবিতা এবং বই প্রকাশের পাশাপাশি আরবি ভাষার সংবাদপত্র এবং সাময়িকীর জন্য লিখেছিলেন। ১৯২১ সালে তিনি আধুনিক আরব বিশ্বের অন্যতম বিখ্যাত সাহিত্যিক বৈঠকখানা শুরু করেছিলেন। ১৯৩০-এর দশকের গোড়ার দিকে ব্যক্তিগত ক্ষতির শিকার হওয়ার পর, তিনি লেবাননে ফিরে আসেন এবং তার আত্মীয়রা তাকে একটি মানসিক হাসপাতালে রেখেছিলেন। যাইহোক, তিনি এটি থেকে বেরিয়ে আসতে সক্ষম হন এবং কায়রোতে বসবাস করেন, যেখানে পরে তিনি মারা যান।
জিয়াদেকে বিংশ শতাব্দীর প্রথম দিকে আরব সাহিত্যিক দৃশ্যে নাহদার মূল ব্যক্তিত্ব এবং "প্রাচ্য নারীবাদের অগ্রদূত" হিসেবে বিবেচনা করা হয়।